Ernesto Teodoro Moneta

Ernesto Teodoro Moneta (Milan, 1833ko irailaren 20a - ibidem, 1918ko otsailaren 10a) italiar kazetari, abertzale, iraultzaile eta bakezalea izan zen. 1907ko Bakearen Nobel Saria jaso zuen Louis Renaultekin batera.

1848an, hamabost urterekin, Milango bost egunetan esku hartu zuen. Ondoren, Ivreako Akademia Militarrean ikasi zuen. 1859an Giuseppe Garibaldiren Alkandora Gorrien Espedizioarekin bat egin zuen eta 1866an Italiako armadarekin austriarren aurka borrokatu zen.

Nahiz eta nazionalismo italiar sendoa izan, gerora nazioarteko bakearen aldeko aktibista bihurtu zen. 1867 eta 1896 artean Milango Il Secolo egunkari demokratikoaren editorea izan zen.

1887an Lonbardiako Bakerako eta Arbitrajerako Elkartea sortu zituen. Armagabetzea eta Nazioen Liga eta Arbitrajeko Auzitegi Iraunkorra sortzea eskatu zuen.

Bere azken urteetan italiar nazionalismoak bakezaletasuna gainditu zuen. 1911-12an Libiaren konkista italiarra eta Lehen Mundu Gerran Italia sartzea babestu zituen.

Kategoria:Milandarrak
Kategoria:Italiako iraultzaileak
Kategoria:Italiako independentistak
Kategoria:Italiako kazetariak
Kategoria:1848ko iraultzak
Kategoria:Italiako militarrak
Kategoria:Bakezaleak
Kategoria:Bakearen Nobel Saridunak
Kategoria:Pneumoniak hildakoak
Kategoria:Hargin beltzak
Kategoria:Italiako katolikoak